als_Latn dik_Latn sag_Latn
Siç edhe qe njoftuar, Microsoft prezantoi tabletin Surface Pro 3 gjatë eventit të saj Surface të zhvilluar në Nju Jork. Tableti ka një ekran 12 inç me rezolucion 2160 x 1440, dhe mund të shndërrohet edhe në laptop. Tableti është 9.1mm i hollë dhe peshon 800 gramë. Surface Pro 3 vjen gjithashtu me procesorin Intel Core i7.
Tableti ka gjithashtu edhe një stilolaps digjital, ashtu si modeli i vitit të kaluar, por një veçori e re është se kur ju e shtypni atë, do të shfaqet menjëherë në ekranin e tabletit aplikacioni për të shkruar. Gjithashtu mund të shpërndahen ato çfarë janë shkruar ose vizatuar në një pajisje tjetër Surface Pro 3.
Veçori tjetër janë edhe altoparlantët, që Microsoft pretendon se kanë 45% volum më të lartë se tek pajisja Surface Pro 2. Bateria gjithashtu është më e përmirësuar se paraardhësit. Nuk është bërë e ditur se sa kohë mund të zgjasë kjo bateri, megjithatë thuhet se mund të zgjasë 15 deri në 20% më shumë se tek çdo pajisje tjetër Surface që është prezantuar më parë. Përfshihet edhe një portë USB 3.0 për transferim me shpejtësi të lartë.
Çmimi fillestar i tabletit Surface Pro 3 do të jetë 799 dollarë dhe do të dalë në shitje të mërkurën në orën 12.01 në uebsajtin Microsoft Store. Tableti do të dalë gjithashtu në shitje më 20 qershor në dyqanet e Microsoft në Amerikë dhe Kanada, së bashku me disa dyqane të tjera me pakicë. Në fund të gushtit tableti do të dalë në shitje në 26 shtete. Tableti do të vijë në 5 versione të ndryshme, në bazë të procesorit, memories dhe çmimit.
Ja lista e plotë e versioneve të tabletit Surface Pro 3 dhe çmimet përkatëse:
- Intel Core i3, 64 GB dhe 4 GB RAM – 799 dollarë
- Intel Core i5, 128 GB dhe 4 GB RAM – 999 dollarë
- Intel Core i5, 256 GB dhe 8 GB RAM – 1,299 dollarë
- Intel Core i7, 256 GB dhe 8 GB RAM – 1,549 dollarë
- Intel Core i7, 512 GB dhe 8 GB RAM – 1,949 dollarë
(Herë të lexuara: 227)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn